Edith Stein si Martin Heidegger - un dialog asimetric (Conferinta prezentata în cadrul Colocviului International "Itinerarii în fenomenologia neo-scolastica a Edithei Stein", organizata de Tereza-Brîndusa Palade si Paul-Gabriel Sandu, New-Europe College, Bucresti, 14 Oct 2011) Paul-Gabriel Sandu Încercarea de a aseza fata în fata doi filosofi contemporani sau nu, ori apartinând sau nu aceleiasi traditii filosofice înseamna strabaterea unui drum Acest drum nu are nimic în comun cu un demers comparativ, iar scopul lui nu tine de alcatuirea, în final, a unei ierarhii Singurul tel care poate da sens drumului este mentinerea pe drum, ca ultim lucru care poate fi atins, ca "miza" ultima Aceasta presupune strabaterea unei distante, si atingerea unei apropieri din care dialogul între cei doi filosofi sa devina posibil, dincolo de diferentele de terminologie, de metoda sau de spatiul cultural în care se înscriu Aceasta sarcina este cu atât mai dificila cu cât cei doi filosofi apartin sau asuma în mod explicit paradigme filosofice diferite, Edith Stein încercând sa refaca, pe filiera tomista, unitatea pierduta dintre filosofie si teologie, iar Martin Heidegger respingând transant, în nenumarate rânduri, posibilitatea unei filosofii cu o coloratura teologica, teologia trecând pentru filosoful german drept un fel de stiinta, cu un domeniu strict determinat, în timp ce filosofia, în viziunea lui, are un statut cu totul diferit Pentru discutarea raportului dintre cei doi filosofi voi lua drept punct de pornire cele doua lucrari fundamentale ale acestora, Fiinta finita si fiinta eterna si, respectiv, Fiinta si timp Daca lucrarea heideggeriana a beneficiat, de la bun început, de o primire generoasa, fiind recunoscuta si apreciata pentru caracterul ei filosofic inovator, lucrarea Edithei Stein, care este, la rându-i, o lucrare a carei complexitate nu îngaduie o lectura univoca, si a carei dubla miza, filosofica si teologica, îi confera un statut cu totul special într-o epoca în care ruptura dintre teologie si filozofie se consumase deja, a stat, multa vreme, sub pecetea tacerii Abia de câteva decenii încoace, si mai ales odata cu publicarea, la celebra editura Herder, a operelor complete Edith Stein (ESGA), gândirea acesteia a dobândit accesul pe marea scena a filosofiei europene Fiind o încercare de a elabora un dialog, peste secole, între doua traditii filosofice radical diferite, cea scolastica - în special cea tomista - si cea fenomenologica, de factura husserliana, opera lui Stein poate fi privita, în acelasi timp, ca o încercare grandioasa de a da un raspuns la problema fundamentala a metafizicii: problema fiintei N-ar fi deloc gresit sa spunem ca ea este, de fapt, ultimul mare proiect metafizic al gândirii occidentale, ultima încercare de a re-însufleti întreaga terminologie (neo-)aristotelica si tomista - este, asa cum o spune si subtitlul, o încercare de a ascensiune, o încercare de a urca, treapta cu treapta, catre acel fiind desavârsit, a carui esenta coincide cu existenta si care este deopotriva adevarul, binele si frumosul: Dumnezeu Fiind o astfel de ascensiune, ea este deopotriva o încercare de a întemeia toate fiintele finite, de la piatra la om, în fiinta imuabila si eterna, de a da consistenta unei structuri dinamice, care va primi numele de analogia entis, si care va dobândi, treptat, rolul de concept cheie al lucrarii Lucrarea Edithei Stein poate fi, asadar, privita din diferite perspective, dar, în mod special - dupa cum voi încerca sa argumentez în rândurile care urmeaza - ca un dialog perpetuu cu unul dintre filosofii germani contemporani ei, si anume Martin Heidegger Desi drumurile celor doi gânditori au sfârsit prin a se desparti, ei au mult mai mult în comun decât anii petrecuti la Freiburg ca asistenta al lui Husserl - Edith Stein -, respectiv ca profesor privat - Martin Heidegger Daca se vorbeste tot mai des în ultima vreme despre turnura (Kehre) gândirii heideggeriene, despre schimbarea radicala de perspectiva a filosofului german în efortul sau de a deschide drumuri si orizonturi necercetate în chestiunea "adevarului fiintei" (Wahrheit des Seins), la fel de bine vorbi despre o turnura a gândirii lui Edith Stein: o turnura care are însa un sens contrar celei heideggeriene, dar si o semnificatie mai profunda - caci implica schimbarea radicala a întregii vieti a celei care avea sa devina Sfânta Tereza Benedicta a Crucii, o schimbare ce avea sa dubleze cautarea filosofica a sensului fiintei cu o cautare mistica, consumata în acele tainice încaperi ale "castelului interior" în care nu se poate patrunde decât prin rugaciune Desi Heidegger îsi începea drumul filosofic în sfera teologiei, gândirea lui se va departa treptat de originile sale, ajungând, în cele din urma, sa se raporteze la teologie într-un mod foarte critic, identificând-o cu o epoca a metafizicii care s-a consumat ca acoperire si deghizare a celui dintâi început, cel al lumii grecesti, ca o confuzie a fiintei cu fiindul (Seiende) De cealalta parte, provenind dintr-o familie de evrei, Edith Stein avea sa-si înceapa parcursul filosofic si existential sub îndrumarea lui Husserl si sub fascinatia exercitata de noua "epoca" (epoché) a fenomenologiei Ea avea sa descopere mult mai târziu abia, dupa lectura scrierii Terezei de Ávila, Castelul sufletului, o cale care avea sa o poarte într-o cu totul alta lume La fel ca Heidegger - a carui filozofie timpurie mai ales poarta amprenta pregnanta a traditiei crestine - Edith Stein nu a renuntat în niciun caz - ori cel putin aceasta este pretentia sa - la metoda fenomenologica si la perspectiva dobândita prin intermediul acesteia, ci a continuat sa o cultive, însa pe un alt plan, subordonând-o si punând-o în slujba adevarurilor revelate, si deschizând, prin intermediul ei, un dialog nu numai cu Aristotel sau Platon, ci mai ales cu Toma d'Aquino, cel care i-a fost cel de-al doilea maestru În ce masura acest lucru este cu putinta, si cum poate fi reconciliat apelul husserlian catre lucrurile însele - principiul fundamental al fenomenologiei - cu acceptarea credintei ca sursa de cunoastere si adevar este o chestiune prea ampla pentru a fi discutata aici Cu toate ca drumurile lor s-au consumat în directii opuse, potrivit unei simetrii în oglinda, capodopera heideggeriana, Fiinta si timp, a exercitat o puternica influenta asupra gândirii Edithei Stein, fapt atestat, mai presus de orice, de voluminoasa anexa - ce constituie aproape 20% din întreaga lucrare - dedicata gândirii heideggeriene în general si acestei carti în special De fapt, influenta proiectului ontologic heideggerian, care atinge apogeul în lucrarea amintita, poate fi discernuta înca din subtitlul lucrarii steiniene: "Încercare de ascensiune catre sensul fiintei" Caci sintagma de "sens al fiintei" (Sinn des Seins), ca si interogatia vizând acest sens, sunt concepte cheie ale gândirii heideggeriene înca din 1925, atunci când Heidegger sustinea celebrele Kasseler Vorträge1 Daca însa Heidegger socoteste ca întrebarea privitoare la sensul fiintei nu poate fi pusa decât acelei fiintari care are o întelegere prealabila a fiintei2, adica Dasein-ului, Stein vorbeste despre o ascensiune catre sensul fiintei urmarind, pas cu pas, pornind de la cele mai simple moduri de fiinta pâna la fiinta treimica, urmele mai întâi difuze si apoi din ce în ce mai apasate ale analogia-ei entis Abordarea celor doi este, iata, si în aceasta privinta asimetrica, raspunsul (indirect) al Edithei Stein consumându-se ca o critica a perspectivei heideggeriene, pe care autoarea nu se va sfii sa o formuleze mult mai transant: "[ ] solus ipse este fiinta privilegiata fata de orice alta fiinta, cea de la care pot fi asteptate toate raspunsurile privitoare la fiinta, cea din urma fiinta la care se poate ajunge pe calea întemeierii si care nu mai are nimic drept temei Naiva cercetare a acestui solus ipse întâlneste însa mereu indicii care dau marturie de faptul ca nu este fiinta ultima: nu este nici ceea ce întemeiaza în mod absolut, nici ceea ce lumineaza în mod absolut"3 Critica Edithei Stein este cel putin pe jumatate îndreptatita - mai ales daca ne gândim ca Heidegger însusi va spune ca fiinta umana nu trebuie privita ca stapân al fiintei (Herr des Seins), asa cum se întâmpla în Fiinta si timp, ci mai curând ca pastor al fiintei (Hirt des Seins) Critica este însa numai pe jumatate îndreptatita, fiindca paradigma metafizica în care se încadreaza gândirea steiniana nu-i permite acesteia sa gândeasca fiinta altfel decât ca pe o fiintare/fiind suprem ori divin, în raport cu care toate celelalte fiinte pot fi gândite, si careia toate acestea îi datoreaza existenta Din aceasta perspectiva, s-ar putea afirma ca pâna si titlul lucrarii steiniene este o replica la titlul lucrarii lui Heidegger În ambele cazuri conceptele hotarâtoare sunt cel de fiinta si cel de timp, cu deosebirea ca în timp ce în cadrul lucrarii heideggeriene - asa cum foarte bine observa Stein - "totul este de la bun început pregatit pentru a demonstra temporalitatea fiintei"4, Stein opereaza, cu ajutorul temporalitatii, o distinctie fundamentala lucrarii sale si întregii gândiri metafizice între doua moduri de fiinta: cea finita - de-o parte - si cea eterna - de cealalta Sensul criticii intrinseci continute în titlul lucrarii va fi formulat într-un mod foarte transant în câteva rânduri de-a lungul lucrarii, Stein vorbind, de exemplu, despre "obturarea" oricarei perspective "catre fiinta eterna" si refuzarea oricarui adevar etern Pentru Heidegger însa, ideea de eternitate nu este decât rezultatul unei întelegeri defectuoase a timpului, orientata primordial catre "acum"-uri5, gândite ca o serie de simple-prezente aflate în succesiune Pornind de la aceasta conceptie a timpului, afirma Heidegger, a fost extras "conceptul traditional de eternitate, cu semnificatia sa de "acum" fix (nunc stans) si [ ] a fost delimitat luând ca reper ideea simplei prezente "permanente""6 Pozitiile celor doi filosofi în privinta acestei chestiuni centrale a temporalitatii fiintei sunt, asadar, ireconciliabile, apartinând unor paradigme radical diferite Desi Edith Stein dovedeste o foarte buna cunoastere a lucrarii heideggeriene, analizele sale si criticile pe care ea le aduce conceptiei heideggeriene trebuie privite, asadar, cu oarecare rezerve, tinând în primul rând seama de faptul ca ele au fost redactate la foarte scurt timp dupa aparitia lucrarilor lui Heidegger, într-un moment când receptarea critica a textelor heideggeriene era abia într-un stadiu incipient, dar si ca, mai ales, presupozitiile fundamentale ale celor doi gânditori erau radical diferite În vreme ce Heidegger privea întreaga istorie a metafizicii occidentale ca pe o forma de gândire ce ramâne mereu, iremediabil, în urma propriilor ei presupozitii, incapabila de o interogare radicala si dominata de "indistinctia ontologica", Edith Stein se raporteaza la filosofia scolastica dintr-o perspectiva colorata teologic, reiterând adevarurile revelate si reinstituind într-un chip energic raportul dintre credinta si gândire, ca un raport esential filosofiei înteleasa în sensul ei genuin de cautare a întelepciunii În marea lor majoritate, criticile aduse de Edith Stein lui Martin Heidegger fac parte din acel gen de critica pe care Heidegger încercase, în Fiinta si timp, sa-l preîntâmpine si tin, în mod esential, de clivajul dintre presupozitiile celor doi Bunaoara, în debutul celui de-al doilea capitol al anexei despre Heidegger, intitulat "Este fidela analiza Dasein-ului?", autoarea face afirmatia perfect îndreptatita ca analiza heideggeriana nu se propune nicaieri drept o analiza existentiala exhaustiva, pentru a sugera apoi ca o analiza a "fiintei sufletului si a fiintei trupului" (p 465) ar fi doua dintre elementele care lipsesc acestei analize Daca în privinta unei discutii despre corporalitate foarte multi comentatori heideggerieni au cazut de acord ca lipsa unei astfel de analize din Fiinta si timp - asumata totusi în mod explicit de Heidegger - i se poate imputa filosofului german a, carui perspectiva existential-ontologica nu reuseste sa prinda, în niciun chip, problema corporalitatii, lucrurile stau cu totul altfel în privinta problemei sufletului Aici intervine diferenta de la nivelul presupozitiilor, despre care vorbeam, si aceasta este unul dintre cazurile în care dialogul dintre Heidegger si Stein este imposibil, tocmai din motivul ca pentru cel dintâi conceptul în cauza nu are absolut nicio acoperire fenomenologica, asa cum nu au nici "de unde-le" si nici "încotro-ul" Pentru Heidegger, omul nu poate fi conceput, la fel ca în viziunea teologiei catolice, prin apel la dihotomia trup-suflet Conceptul de suflet nu este, pentru Heidegger, altceva decât înca un concept metafizic lipsit de orice fel de acoperire fenomenala Poate ca nicaieri critica steiniana nu este mai virulenta si mai putin îndreptatita ca atunci când autoarea noteaza ca, afirmând identitatea, în cazul omului, a esentei cu existenta, Heidegger "face referire, în privinta omului, la ceva ce, potrivit "philosophiei perennis" a fost pastrat numai pentru Dumnezeu: coincidenta dintre esenta si fiinta [ ] Omul este [ ] conceput ca un mic Dumnezeu [ ]"7 Lasând la o parte faptul ca Dasein-ul si omul nu sunt termeni sinonimi, ci conceptul de Dasein surprinde omul dintr-o perspectiva esentiala, anume ca stare de deschidere8, trebuie spus, mai întâi, ca atunci când face afirmatia potrivit careia ""Esenta" acestei fiintari rezida în faptul ca ea are-de-a-fi (das Zu-sein)" sau aceea ca ""Esenta" Dasein-ului rezida în existenta lui"9 termenul "esenta" este trecut, de fiecare data, între ghilimele Ceea ce are Heidegger în vedere prin aceste afirmatii nu este altceva decât destructia conceptului de "esenta" Spunând ca esenta Dasein-ului este existenta sa, Heidegger spune, de fapt, ca Dasein-ul nu are o esenta determinata, iar "caracterele ce pot fi puse în lumina în cazul acestei fiintari nu sînt de aceea "proprietati", accidente ale substantei - potrivit terminologiei aristotelice - de ordinul simplei-prezente ale unei fiintari-simplu-prezente "aratînd" în cutare sau cutare fel"10 Heidegger nu afirma nicaieri, asa cum sustine Stein, identitatea, în sens metafizic, a esentei cu existenta, în cazul Dasein-ului, si pentru ca existenta, asa cum o concepe Heidegger, nu are nimic de a face cu sensul traditional consacrat al termenului Dasein-ul nu exista în sensul în care o face o piatra sau un animal, ci prin existenta Heidegger atrage atentia asupra caracterului ek-static al Dasein-ului, asupra faptului ca Dasein-ul este mereu posibilitatile sale, fiind mereu înaintea lui însusi, "înca-nu-ul sau" Cu alta ocazie, atunci când discuta problema impersonalului "Se", autoarea interpreteaza acest concept ca desemnând "o comunitate (într-un sens larg al termenului, în care el denumeste orice fel de structura care este alcatuita din indivizi asemenea unui întreg care-i cuprinde pe acestia) ca si membrii ca atare ai acestei comunitati" (FFFE, p 468) Însa departe de a desemna o comunitate, impersonalul "Se" este o structura existentiala constitutiva fiecarui fapt-de-a-fi-în-lume, o structura ontologica ce nu poate fi si nu trebuie confundata cu niciun fel de realitate ontica Heidegger însusi se exprima foarte clar în acest sens vorbind, pe de o parte, despre "impersonalul "se", care nu este nimic determinat si care suntem toti, desi nu ca suma, prescrie felul de a fi al cotidianitatii"11 (FFFE, p 127) Critici similare sunt aduse starii de aruncare (interpretata din perspectiva teologica) si, mai ales, problemei decaderii (Verfallen) Toate aceste exemple nu fac altceva decât sa documenteze incomensurabilitatea perspectivelor celor doi gânditori care, desi contemporani, fac parte din "epoci metafizice" diferite În unele rânduri însa, critica pe care Edith Stein o aduce conceptiei heideggeriene este mai mult decât îndreptatita, identificându-se uneori cu critica pe care filosoful german avea sa si-o aduca siesi, decenii mai târziu, într-un efort de auto-interpretare Una dintre cele mai interesante critici steiniene este cea legata de imposibilitatea filosofului german de a gândi un fapt-de-a-fi-laolalta autentic, argumentând pentru ideea ca, de-a lungul lucrarii Fiinta si timp, Heidegger creeaza, cumva fara voia lui, o polaritate între individualizare si faptul-de-a-fi-laolalta care tinde sa se acopere cu binomul autentic-neautentic Daca, ontic vorbind, neautenticitatea, sub chipul impersonalului "Se", poate fi urmarita pâna în cele mai subtile detalii, analiza existentiala a faptului neautentic de a fi laolalta cu celalalt fiind coplesitoare prin acuitate si puterea exemplelor, atunci când vine vorba despre dimensiunea autentica a Dasein-ului, Heidegger se vede nevoit sa o gândeasca în contrast cu aceasta pierdere în celalalt, care face ca "fiecare [sa fie] celalalt si nimeni [sa nu fie] el însusi"12 Cu toate acestea, "persoana are deopotriva vocatia fiintei comunitare ca si cea a celei individuale Însa pentru a putea raspunde ambelor chemari din "interior", în modul cu totul special al fiecareia, fiinta umana trebuie sa paraseasca mai întâi supunerea în care traieste - si trebuie sa traiasca - în prima instanta Fiinta sa autentica are nevoie de îndrumarea fiintei-laolalta cu ceilalti, la fel cum ea ar trebui sa le serveasca altora drept ghid si sa le fie de folos" (FFFE, p 468) Faptul ca exista un mod autentic al fiintei laolalta este un fapt de netagaduit Heidegger va forja chiar si un concept destul de straniu pentru a seama de aceasta fiinta laolalta autentica, un concept care are la baza termenul de Jemeinigkeit din Fiinta si timp, tradus prin "faptul-de-a-fi-de-fiecare-data-al-meu": e vorba despre Jeunsrigkeit, termen construit în acelasi fel ca si cel anterior, dar în cadrul caruia "al meu" este înlocuit de "al nostru" Cu toate acestea, rolul alteritatii este unul în buna masura subestimat în Fiinta si timp iar pentru faptul ca aceste critici steiniene sunt pe deplin îndreptatite sta marturie, de exemplu, întreaga gândire a fenomenologului francez, E Levinas, care porneste tocmai de la nevoia reevaluarii întregului proiect ontologic pornind de la alteritate, si sfârseste, absolutizând aceasta perspectiva, prin a acorda eticii o preeminenta fundamentala fata de ontologie Scopul acestei conferinte nu a fost altul decât acela de a arata ca încercarea de a construi un dialog între M Heidegger si E Stein este o încercare extrem de dificila ce trebuie sa fie mereu constienta de "defazarea" conceptuala si paradigmatica dintre cei doi gânditori Abia asumând aceasta defazare si investigând-o, un dialog între cei doi filosofi este cu putinta Aceasta sarcina trebuie sa ramâna însa în seama unei alte lucrari 1 M Heidegger, "Kasseler Vorträge" In Dilthey-Jahrbuch für Philosophie und Geschichte der Geisteswissenschaften, ed de Frithof Rodi, pp 143-180 Göttingen: Vandenhoeck & Ruprecht, 1992 2 Cf M Heidegger, Fiinta si timp, trad rom G Liiceanu; C Cioaba, Bucuresti, Humanitas 2003, S 41 3 E Stein, Fiinta finita si fiinta eterna, trad rom P -G Sandu, Editura Carmelitana, 2011, S 656 4 Idem , p 670 5 Cf M Heidegger, Op cit , p 431 6 M Heidegger, Op cit , p 427, n 13 7 E Stein, Op Cit , p 646 8 Pentru relevanta si rolul termenului de Dasein în concepera fiintarii umane cf G Figal, M Heidegger, Hamburg: Junius, 2003, p 37 si urm : "Dasein ist, zunächst einmal, als Infinitiv zu lesen, und will man [ ] noch einmal auf den Ausdruck "Leben" zurückgreifen, so kann man sagen: Der Infinitiv soll darauf abheben, dass es Leben nur gibt, sofern es gelebt wird [ ], dass wir in unserer Weise zu sein nicht primär etwas Vorliegendes [ ], sondern eine Bewegtheit [sind]" ("Termenul de "Dasein" trebuie citit, în primul rând, ca infinitiv, el trimitând, înca o data, la conceptul de viata, astfel ca s-ar putea spune ca miza acestui infinitiv este aceea de a scoate în relief faptul ca viata exista numai în masura în care este traita, ca noi nu suntem, în primul rând, ceva pur si simplu dat, ci ca suntem o dinamica) În acelasi loc, conceptul de Dasein este interepretat ca o "explicitare a facticitatii" si ca o prefigurare a celor doua moduri de a fi ale sale Însemnând "bei sich sein" (a fi la sine), conceptul trimite catre posibilitatea unei înstrainari de sine (nicht bei sich sein) 9 M Heidegger, Op Cit , p 42 10 Idem 11 Martin Heidegger, Fiinta si timp, p 127 (sublinierea îmi apartine) 12 Ibidem , p 128 - - 